
REFERAT
privind preluarea şi asigurarea pazei şi protecţiei obiectivului ,,Sală Polivalentă”, realizată în comun de către Municipiul Timişoara şi Universitatea ,,Politehnică” din Timişoara, situată în Timişoara, str. Dr. Nicolae Păunescu Podeanu nr. 2, de către personalul contractual (guarzi) din cadrul Serviciului Pază Obiective a Direcţiei Poliţiei Locale Timişoara

Având în vedere colaborarea la nivel instituţional între Universitatea ,,Politehnică” din Timişoara şi Consiliul Local Timişoara pentru susţinerea sportului de performanţă, în anul 2013 prin H.C.L.M.T. nr. 134/03.14.2013, s-a aprobat asocierea dintre Municipiul Timişoara şi Universitatea ,,Politehnică” din Timişoara, în vederea finalizării unei Săli Polivalente  începute de Universitatea ,,Politehnică” din Timişoara în baza Ordinului MEdCTS nr. 3951/08.05.2008, în locaţia ,,Baza Sportivă nr. 2 a UPT, str. Dr. Nicolae Păunescu Podeanu nr. 2.
Prin H.C.L.M.T. nr. 196/04.04.2013, s-a aprobat contractul de asociere conform Hotărârii Consiliului Local al Municipiului Timişoara nr. 134/14.03.2013, între Municipiul Timişoara şi Universitatea ,,Politehnica” din Timişoara, în vederea finalizării acestui obiectiv.

În Contractul de asociere cu nr. SC2013-12049/26.04.2013, încheiat între Municipiul Timişoara şi Universitatea ,,Politehnică” din Timişoara, conform cap.V. Contribuţia părţilor, art. 5, alin 5.4, “Sala Polivalentă va deveni proprietate comună a celor două părţi contractante, în cote părţi indivize, proporţionale cu contribuţia lor financiară la realizarea obiectivului”
Prin adresa cu nr.  SC2015-12254/11.05.2015, Direcţia Poliţiei Locale, a solicitat  demararea procedurilor necesare în vederea emiterii unei hotărâri de consiliu local având ca obiect preluarea şi asigurarea pazei şi protecţiei de către personalul contractual din cadrul Serviciului Pază Obiective a Direcţiei Poliţiei Locale Timişoara, între orele 22.00-06.00, a obiectivului ,,Sală Polivalentă”, realizată în comun de către Municipiul Timişoara şi Universitatea Politehnică din Timişoara.


Potrivit Legii nr. 333/2003 privind paza obiectivelor, bunurilor, valorilor şi protecţia persoanelor art. 2 alin. 1 “ Ministerele şi celelalte organe de specialitate ale administraţiei publice central şi locale, regiile autonome, companiile şi societăţile naţionale, institutele naţionale de cercetare-dezvoltare, societăţile reglementate de Legea nr. 31/1990, republicată, cu modificările şi completările ulterioare, indiferent de natura capitalului social, precum şi alte organizaţii care deţin bunuri ori valori cu orice titlu, denumite în prezenta lege unităţi, sunt obligate să asigure paza acestora”

Potrivit Legii nr. 155/2010 poliţiei locale, art. 6 lit. h “ În domeniul ordinii şi liniştii publice, precum şi al pazei bunurilor, poliţia locală are următoarele atribuţii: asigură paza bunurilor şi obiectivelor aflate în proprietatea unităţii/subdiviziunii administrative-teritoriale şi/sau în administrarea autorităţilor administraţiei publice locale sau a altor servicii/instituţii publice de interes local, stabilite de consiliul local/Consiliul General al Municipiului Bucureşti”
Având în vedere cele prezentate , propunem:
1. Emiterea  unei  Hotărâri de Consiliul Local prin care să se aprobe preluarea şi asigurarea 
pazei şi protecţiei obiectivului ,,Sală Polivalentă”, realizată în comun de către Municipiul Timişoara şi Universitatea ,,Politehnică” din Timişoara, situată în Timişoara, str. Dr. Nicolae Păunescu Podeanu nr. 2, de către personalul contractual (guarzi) din cadrul Serviciului Pază Obiective a Direcţiei Poliţiei Locale Timişoara;
2. Paza şi protecţia obiectivului mai sus amintit se asigură gratuit, între orele 22.00-06.00, până la finalizarea proiectului şi desemnarea unui administrator al obiectivului;
Înaintăm pentru analiză , avizare şi aprobare proiectul de hotărâre alăturat, privind 

preluarea şi asigurarea pazei şi protecţiei obiectivului ,,Sală Polivalentă”, realizată în comun de către Municipiul Timişoara şi Universitatea ,,Politehnică” din Timişoara, situată în Timişoara, str. Dr. Nicolae Păunescu Podeanu nr. 2, de către personalul contractual (guarzi) din cadrul Serviciului Pază Obiective a Direcţiei Poliţiei Locale Timişoara


Anexăm toate documentele mai sus menţionate pentru susţinerea proiectului de hotărâre de consiliu.

